En middelsstor (ca. 15 millimeter), lang og tynn, brun trebukk. Hele kroppen er påfallende forlenget, hodet er omtrent tre ganger så langt som bredt med en markert "snute" foran antennefestet. Fasettøynene er små og rundede. Antennene er nokså kraftige og kortere enn kroppen. Pronotum er sylindrisk, nær dobbelt så langt som bredt. Dekkvingene er smale, bredest i den bakre delen, med markerte punktrader. Beina er forholdsvis korte.